吳中偉 (萬曆進士)
參考

↑  《萬曆二十六年戊戌科進士履歷》：吴中伟，生白，易四房，辛未十月初八生。海盐人，丁酉順天三，会六十五，三甲七。大理寺政，授南行人，丁憂，辛丑補右司付，丙午升刑部员外，丁未升貴州提学佥事，庚戌升付建右参议，癸丑升湖广付使，丙辰升参政，己未升广东按察使，辛酉升右布政，本年升左布政，甲子升光禄寺卿，乙丑升大理寺卿，丙寅升刑部右侍郎，升左侍郎，本年致仕。曾祖崑。祖芸。父霁。
↑  万历三十五年七月，升广西云南参政郭廷良、王贻德俱为按察使，江西副使余{火詹}为参政，礼部郎中陈于王、张鹤鸣为湖广、山东副使，工部郎中甘来为湖广参政，刑部员外吴中伟为贵州提学佥事，南礼部郎中王志远为湖广参政，南工部郎中谭继统为贵州副使，嘉兴知府蔡承植为广东副使，刑部郎中曾如川为云南参议。调湖广副使曹愈参为河南副使，升礼部员外吴正志为光禄寺丞，刑部员外赵世禄、冯盛典、王庭俊、户部员外张养正为苏州、彰德、德安、金华府知府。是日所下藩臬府佐及司属二十馀人。
↑  万历三十八年五月，升南京刑科给事中刘时俊为福建佥事，四川道御史张尔基为四川佥事，户部郎中柯维蓁为四川副使，贵州佥事吴中伟为福建参议。
↑  万历四十四年三月，湖广副使吴中伟为江西参政。
↑  天启元年九月，升广东按察使吴中伟为本省右布政使。
↑  天启元年九月，升廣東布政使司右布政使吳中偉為左布政使。
↑  天启五年十二月，升光祿寺卿吳中偉為大理寺卿。
↑  天启六年閏六月，大理寺卿吴中伟为刑部右侍郎，寻迁左侍郎。
↑  《海盐县续图经》卷六：吴公中伟，字境虚，号生白，祖贯天台水竹胡氏，洪武初城石帆村，曰澉浦，始迁祖忠因家焉，易姓吴。四传至曾祖昆、祖芸、父霁，世有隐德。至公兄弟，始以科第起家。万历丁酉公以诸生举恩贡，中顺天乡试。戊戌成进士，宜授中行，时北中行无虚席，公以母老求南司，副家宰杨公选郎南，公皆不可，曰：此迁客地也，君可自留悔耶！公浪然出涕曰：进士为母乞南，何悔！使进士不得尽一日欢，非大悔乎！必遂请而后已。奉使益潞沈藩，却王饋焉。转刑部员外郎，丁未督贵州学政，摄贵阳兵备。威清毛口土司相仇杀，抚狐按遣官勘，不受，议发兵。公冁然曰：此犷悍小患，安事军糈数万乎！试收辑，不过灶上骚除耳。即飞檄呼两酋受约束，面缚数责，皆服死罪，得贳遣归，则流涕去。先是，公巡历桃花、平陶诸洞，酋长具礼献，公悉谢却，酋长大惊，至是被逮，窃计不可犯者必不可解，尤震慴欲死。及公亭平一按，于法当罪而止，酋喜忭舞，已复感泣，相传戒，故終公在官，毋挠公令。庚戌，擢参议，分守建南道。癸丑，升副使，备兵衡永。丙辰，升大参，守江西南昌。己未，升粤东按察使，督师援关门，倍道疾行，诸路兵无能及者。南还，击斩山东白莲贼数千，不上功归。香山岛夷筑清城窥内地，公严兵待之，驰檄谕诸番，三日城尽毁。天启辛酉，升粤东右布政使，转左布政使。公所至皆有政绩。粤，宝玉乡也，公至，不能道异香美木名字。粤积逋饷二十馀万，公任督促，一岁至十六万，民不为厉，解司者俱用平衡锱铢，无所私库。有委库六万额曰膏薪，故事方伯所常需，公约事裁节，无所藉。至临行封识之，曰：以俟后人，可补匮课。当神庙末，士大夫无弗优养宴盛，而公独转侧民士，计画军政，憔悴三十年，奔走数万里，循阶以官，无蜡等之恩，程口而饭，绝肢腴之润，诚不知帝城有贵人可蒙其力者，于是咍公之拙与忌公立异者滋众。癸亥，推太仆寺少卿，不报。逾年以光禄召。公归道所经涉，有驿吏戒车仗曰：官于粤者学为贾耳，吾闻吴公不耐名钱，然姑数十担具以俟。及公至，一二蔽橐，垂垂然不能数，人负辄大惊唶，或举文石香木为赠。公曰：吾乡山中石更佳，木菁菁愈美耳。道路争传，以为高论。时大璫逆贤贵宠寇朝廷，役使公卿，天下为之趋走。公扫轨屏迹，隐于国中。魏良卿者，贤兄子也，为大宫丞，请公邸其家。公不可曰：丞者吾属，主则敌矣，安所择礼乎。良卿意庭謁，公必为己示殊礼，而公夷然坐受之，大惭恨。尚膳监王体乾索怀宁太子四丧膳米，几半万斛，援祖制折之，卒不予。乙丑，晋大理寺少卿，贤之私人相與罗织忠正，纠结枉案，公一意申拔善类，与上官争短长，不少挠挫，郁郁不自意得，遂投劾请去。通政见疏贺曰：宁远告急，廷臣多规脱边任。太宰有所受旨，追论公平粤寇绩，将以公填抚蓟辽，幸甚。然公是疏得旨以免，幸逾甚。公矍然曰：人臣义不辞难。乃索还其草，命果下，拜公中丞大夫，治兵蓟北。明日受敕阙中左门，又明日整师于野，贤寻得侦骑告围解者，复中吝潜夺之，与阎鸣泰旨自中发，外廷不知，公受敕几十日矣。解铠脱剑，重归寺门，朝士难堪之。太宰乃啓事，擢公少司寇，凡三举而后受命。当时国事纰缪，令行私庭，朝立南北，部党以钩挂名，人渐成尤隙。而公怀抱洒然，常为大声，襍以土音，不知忌讳，小吏剌布，移告如织，公如弗悟也者，而以朴直自晦，一不染其钩致焉。独自憾中怀壅隔，无亳末禆于国家。且党祸将作，蔓衍中害，或非正命，乃引年上书，间以刺驳时政，期于感悟，不可则去，识者谓以忠义为怀，耻见缨绋，明决机先，坚别祸表，盈庭之众，公一人而已。首疏称羣臣方隅人我之见，熙攘构鬭之私，不贻国家，大禍不止。司马鞭腹而谈兵，如图画之饼。司农仰屋而輓饷，成漏水之巵。庙社封疆将安所赖以无事乎。又疏称保邦致治，贵图未然。忧盛危明，必防其渐。姤戒履霜，丰忧日昃，不宜狃目睫而忽肘腋之禍，戎伏于莽，寇在于门，不宜侈荣观而忘根本之恤。除邪所以安正，影响及于无辜，反快邪人之腹，搜括所以济用，辐辏赢于数倍，尚为竭泽之谋，公私物力有限，岂可以取千取万，为海内无尽之藏。祖宗法度有常，安得以通变权宜为经行不敝之道。墨辅去席未寒，假虎私门愈热，升沉悬于主爵，傍挠阁部之权，威福操于圣君，妄启苞苴之路，太阿窃弄，羽翼渐成，皇上岂其尚未闻耶！臣去国孤踪，濒行嫠恤，即以当尸谏可矣。其危词深论，言人所不敢言，如此书连上，席藁待命，迨传旨下，姑留视职如故。越日，宰相书公名掌中，密咨于贤曰：是落落士也，本不事党林，特言戆切，忤人意杀之无名，奈何？贤良久曰：不如为好语锢之，且风异我者。遂诏褒清恬可嘉，加刑部尚书致仕。去国旬许，上设朝遽问曰：须侍郎何在？左右对以实，帝爽然移时，盖班行上卿多致良药，藻饰毛发以示强壮，而独公不欺，帝是以识之。公自就班行，逮乎洁身恬退，立朝三载，而注籍居半，凡先后官阶十有七转，历四十馀年，年已六十有四矣。于时杨、左诸公被枉陷，相继捕逮，质揕倾朝，锒铛载路。公且扫门，洁餐以待，尝专问李公应升于狱中，倡助其枉赃，而贤终需次含忿，未敢发，顾有帝之一问故也。归过淮阳，太守许公令典，同里同志也，饮公酒，酒酣，太守诵公上书不负所期，纵言国政隳圮，莫可维挽，则为之泣下。公亦泣涕泗横，案已而公复需酒，强笑曰：还吾老友，吾闻淮阳朄鼓声高鲁薛，为我购致之，吾与犹子十馀人工元宵挝归，将以为娱耳。抵足遂卧，明日太守上书自免去澉湖，偕隐焉。逆贤既殛，故人皆响用，以书抵隐所，谓公当以书自明孤迹者，公报之曰：老臣当日目刺两奸，实虑其祸国，而身在闲曹，心乎邱壑，实未申搏击之志，沐浩荡恩，以礼去国，其视聊刑结狱，棺絮欧刀之士为何如，而遂以此复希进用，不且上负吾君，中负死友，下及见几明决，不附权佞区区之心，而畏之哉。书达长安，争相习诵，叹公仗正持重，甘足枯槁，其始终不欺如此。卒年六十九。子麟趾，字孟佳，孝谨工诗文，有学稼轩草，不胜丧，两月而卒。公兄之英，字千朋，号心沂，万历癸卯举人，定海教谕，知萧县，岁蝗且疫，糜以饲饿，药以救疠，全活万计，岁馀谢病归。一子麟祥，字稚仙，尚书公无嗣孙，以产归祥，祥不受，萧县公命以从侄麟徵子蕃昌为后。
↑  《海盐县志》：友堂，在澉浦城内大十字街北，司寇吴中伟故宅，归田后与兄之英日往还觞咏其中，堂名以此。西南数武留耕堂，即之英所居也。
|  论 编萬曆二十六年（1598年）戊戌科殿試金榜 |
| --- | --- |
第一甲 賜進士及第 共3名: 趙秉忠 - 邵景堯 - 顧起元
第二甲 賜進士出身 共57名: 梅守和 - 何如寵 - 張　樸 - 祁光宗 - 李之藻 - 陳　敬 - 閔夢得 - 崔師訓 - 黃道亨 - 顧　頤 黃龍光 - 程　鈜 - 丁此召 - 王之采 - 洪翼聖 - 蔡增譽 - 李思誠 - 靳於中 - 呂昌期 - 孫好古 陳嗣元 - 戴王言 - 李　韑 - 陳允升 - 黃國鼎 - 閔洪學 - 黃克謙 - 王一范 - 吳文企 - 朱一馮 潘陽春 - 倪朝賓 - 陳以德 - 謝廷讚 - 金應鳳 - 阮以鼎 - 王舜鼎 - 葉其蕃 - 周道登 - 范鳳翼 鄭　沛 - 孟時芳 - 溫體仁 - 楊希聖 - 洪世胤 - 仇時古 - 曹文緯 - 沈孝徵 - 趙會禎 - 魏　說 何慶元 - 杜　詩 - 胥洪誥 - 何如申 - 閻鳴泰 - 林廷雲 - 曹志遇 - －－－ - －－－ - －－－
第三甲 賜同進士出身 共232名: 呂圖南 - 汪紹伊 - 洪瞻祖 - 張雲翼 - 畢懋康 - 尹東白 - 吳中偉 - 王養俊 - 卜履吉 - 尹　伸 阮自華 - 高繼元 - 汪之彥 - 曾舜漁 - 吳　暐 - 孫鼎相 - 賈之鳳 - 孟　楠 - 金汝礪 - 高惟岡 王　猷 - 孟三遷 - 錢允燦 - 邵應禎 - 官　箴 - 沈肇元 - 鄧雲霄 - 鄭繼芳 - 陳　岱 - 高　出 顧　慥 - 曹爾禎 - 侯執蒲 - 薛國用 - 曾陳易 - 董紹舒 - 劉應奇 - 陳原道 - 劉光復 - 陳　采 李獻明 - 沈孚先 - 丘應和 - 林夢琦 - 張維樞 - 臧懋中 - 王　璽 - 劉之沂 - 張文光 - 晏文輝 周如磐 - 劉思忠 - 袁业泗 - 朱一鶚 - 王正志 - 劉嘉猷 - 姚永濟 - 徐世仕 - 金明時 - 楊師程 歐學啓 - 鄭三俊 - 汪懷德 - 陸夢祖 - 張履正 - 鄧　渼 - 翁汝遇 - 李元調 - 程希道 - 徐大望 胡應台 - 陳以珪 - 程嘉賓 - 王宗賢 - 丘雲肇 - 盛以弘 - 武文達 - 王之鑰 - 黃一騰 - 翁愈祥 劉　蘭 - 劉　育 - 梁克從 - 章元衡 - 程克顯 - 耿鳴雷 - 劉文炳 - 方承郁 - 游漢龍 - 王建中 陳邦瞻 - 陳德元 - 何士晉 - 丘禾實 - 張邦教 - 吳　愈 - 王　畿 - 劉仲斗 - 韓　浚 - 曹如結 胡賓臣 - 張光裕 - 張文炫 - 史記言 - 林恭章 - 冀守謙 - 張邦紀 - 郭佳鎮 - 黃　琰 - 傅宗臯 沈從本 - 黃　陞 - 宋之禎 - 王士楨 - 熊廷弼 - 毛　堪 - 李春熙 - 胡來朝 - 王之屏 - 余士奇 崔儒秀 - 張鵬翼 - 張應昌 - 王之傑 - 王毓宗 - 官應震 - 魏成忠 - 罗文宝 - 黃一良 - 程再伊 黃　芬 - 蒯　諫 - 馬孟禎 - 王省身 - 張邦翼 - 王良佐 - 張師繹 - 周士龍 - 项维聪 - 陳其猷 蘇惟霖 - 陳向廷 - 王致中 - 黃起龍 - 何棟如 - 何太謙 - 倪尚忠 - 楊應登 - 俞獻可 - 徐良彥 吳　玄 - 朱懋芳 - 楊紹中 - 劉時俊 - 趙師聖 - 車從衡 - 袁世振 - 徐應元 - 許登仕 - 黃汝亨 唐世济 - 駱駸曾 - 王廷諫 - 張鳳翔 - 徐順明 - 洪良範 - 王家瑞 - 吳聞詩 - 王　柱 - 劉　濟 宋鴻儒 - 蔡承向 - 張時弼 - 王家相 - 黃建中 - 亓詩教 - 胡士標 - 全　璲 - 王洪顥 - 董應舉 許舜民 - 顧士琦 - 盧　永 - 路周道 - 金玉節 - 王　照 - 柯　文 - 陸崇禮 - 陳　圭 - 周　佑 劉應乾 - 李思恭 - 萬一奇 - 喻安性 - 王绍徽 - 王以寧 - 劉　蔚 - 梅一俞 - 曹命新 - 邵可立 吳允中 - 楊文 - 胡登明 - 馬性淳 - 楊方隆 - 穆天顏 - 韩国藩 - 常　澄 - 史東昌 - 冀　述 顧啟元 - 張國儒 - 張養心 - 徐九鴻 - 曾曰唯 - 李養正 - 須之彥 - 潘之祥 - 錢夢曾 - 萬士英 任弘道 - 黎民範 - 韓光祜 - 孫　煥 - 張大咸 - 黃　琮 - 劉承諏 - 范濟世 - 陳應堂 - 徐立朝 韋石麟 - 劉崇文 - －－－ - －－－ - －－－ - －－－ - －－－ - －－－ - －－－ - －－－
前一科：萬曆二十三年乙未科　·　後一科：萬曆二十九年辛丑科 同科進士：萬曆二十六年戊戌武科　·　同科副榜：萬曆二十六年戊戌科
| --- | --- |
：人物 :  CBDB  SHL